Diari Oficial de la Generalitat Valenciana


Sumari del DOGV 8723, del 22-01-2020 (2020/476)

Extracte de la Resolució de 30 de desembre de 2019, de la Vicepresidència i Conselleria d'Igualtat i Polítiques Inclusives, per la qual es convoquen, per a l'exercici 2020, ajudes personals per a la promoció de l'autonomia personal i per a l'atenció especialitzada residencial de persones amb diversitat funcional.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8723

Data del DOGV
:   22-01-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/476


Data del document
:   30-12-2019

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Extracte

Anàlisi jurídica

 Descriptors 

:   * Vicepresidència i Conselleria d'Igualtat i Polítiques Inclusives
    * ajuda pública

Extracte de la Resolució de 30 de desembre de 2019, de la Vicepresidència i Conselleria d'Igualtat i Polítiques Inclusives, per la qual es convoquen, per a l'exercici 2020, ajudes personals per a la promoció de l'autonomia personal i per a l'atenció especialitzada residencial de persones amb diversitat funcional. [2020/476]  
BDNS (identif.): 492536.  
De conformitat amb el que es preveu en els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria el text complet de la qual pot consultar-se en la Base de Dades Nacional de Subvencions:  
http://www.pap.minhap.gob.es/bdnstrans/index  
  
Primer. Beneficiaris  
Poden sol·licitar les ajudes les persones físiques que tinguen la condició legal de persona amb discapacitat o diversitat funcional residents a la Comunitat Valenciana.  
  
Segon. Objecte  
1. Es consideren com a objecte de les ajudes personals per a facilitar l'autonomia personal els següents:  
a) Adquisició d'ajudes tècniques i productes de suport.  
b) Ajudes destinades a l'eliminació de barreres arquitectòniques a l'interior de l'habitatge i l'adaptació funcional de la llar.  
c) Ajuda per a l'adaptació de vehicles.  
d) Ajudes de transport per a l'assistència a tractaments i centres assistencials.  
2. Les ajudes personals per a l'atenció especialitzada residencial a persones amb diversitat funcional es concedeixen amb caràcter de subvenció personal i finalista, per a atendre les necessitats d'atenció integral de les persones amb discapacitat o amb malaltia mental crònica que no disposen de prou recursos econòmics i requerisquen atenció assistencial i cures especials que no es poden prestar en el mitjà familiar. L'atenció residencial podrà dur-se a terme en residències i habitatges tutelats.  
  
Tercer. Bases reguladores  
L'Ordre 1/2016, de 20 de gener, de la Vicepresidència i Conselleria d'Igualtat i Polítiques Inclusives, per la qual s'estableixen les bases reguladores per a la concessió d'ajudes i subvencions en matèria d'atenció a persones amb diversitat funcional, promoció de l'autonomia personal i de l'accessibilitat, publicada en el Diari Oficial de la Generalitat Valenciana número 7705, de 26 de gener de 2016, i modificada per l'Ordre 3/2019, de 23 de juliol, de la Vicepresidència i Conselleria d'Igualtat i Polítiques Inclusives, de modificació de l'Ordre 1/2016, de 20 de gener (DOGV 8600, 26.07.2019).  
  
Quart. Quantia  
1. Les subvencions concedides en virtut d'aquesta convocatòria estan dotades amb els imports globals següents:  
Ajudes personals per a facilitar l¿autonomia personal: 1.200.000,00 ?.  
Ajudes personals per a l¿atenció especialitzada residencial: 8.200.000,00 ?.  
2. L'import de la subvenció es determinarà atenent la puntuació obtinguda i els criteris que s'estableixen en la resolució de convocatòria.  
  
  
Cinqué. Termini de presentació de sol·licituds  
1. El termini de presentació de sol·licituds d'ajudes personals per a la promoció de l'autonomia personal serà de trenta dies naturals a comptar des de l'endemà de la publicació d'aquesta resolució en extracte en el Diari Oficial de la Generalitat Valenciana.  
2. Les sol·licituds d'ajudes per a l'atenció especialitzada residencial de persones amb diversitat funcional podran presentar-se a partir de l'endemà de la publicació de la present resolució en el Diari Oficial de la Generalitat Valenciana, i el termini de presentació de sol·licituds finalitzarà el dia 1 de desembre de 2020.  
  
Sisé. Altres dades  
1. Sol·licituds: preferentment en el registre general de les direccions territorials d'Igualtat i Polítiques Inclusives corresponent al municipi en què resideix la persona sol·licitant, així com en qualsevol dels llocs que estableix l'article 16.4 de la Llei 39/2015, d'1 d'octubre, del procediment administratiu comú de les administracions públiques.  
  
2. Documentació: la prevista en l'apartat cinqué de la resolució de convocatòria.  
Els models de sol·licitud, de documentació específica i de domiciliació bancària estan a la disposició de les persones interessades en el portal de la Generalitat (www.gva.es), accedint als apartats «Guia Prop», «Tràmits i serveis».  
3. Criteris de valoració: en l'avaluació de les sol·licituds es podrà obtindre un màxim de 100 punts, conformement als criteris que estableixen els apartats nové i onzé de la resolució de convocatòria, i caldrà obtindre una puntuació mínima de 60 punts per a la concessió de la subvenció.  
  
València, 30 de desembre de 2019.- La vicepresidenta del Consell i consellera d'Igualtat i Polítiques Inclusives: Mónica Oltra Jarque.